S'arrejonu ‘e unu sorighe

Deo campo s'isbirru in presonia1
e cando cuntrabbando in fumu e drogas
su falcu nasi-fine in pumas grogas2
cun sos seguzos de sa politzia,

de sa magistradura sa zenia
e avocados chi estin sas togas,
sos solones de tantas sinagogas
e cunfidentes chi faghen s'ispia.

Custa cóndoma3 a mie dian chèrrere
moltu (e da me an àpidu filada)4;
e viven in cuntegnu e in decoro.

Ma deo mi l'isbrigo a crebu insoro
e vivo sempre a s'ispessamentada
ca sas giannas frisciadas isco abbèrrere.

Su deghe 'e Santu Aìne 1971

1Presonia: in prigione. Il topo rappresenta metaforicamente il ladro.
2Pumas grogas: il falco con piume gialle rappresenta la Guardia di Finanza.
3Cóndoma: gruppo di animali che si separa dal gregge (riferito a magistrati, polizioti e confidenti).
4Filada: direzione.